《木兰花慢》
清代·袁寒篁

怅人生如寄，禁几度，暮秋天。看黄菊丹枫，白蘋红蓼，斗媚争妍。

黄郎祗馀恨赋，对荒原拱木惨无言。判取愁埋死后，那堪恨积生前。

冰轮常缺亦常圆。千古总依然。叹古往今来，勋名竹帛，断梦飞烟。

临风那堪惋吊，只湖山面目似当年。空外宾鸿作字，分明写出愁篇。

作者简介：黄苏华亭人，字青湘。袁玉屏女。工词，有《绿窗小草》。